टाइम 8, तामुलपुर, आगष्ट 26: कभिद-19 नि गिख्रंथाव सनदेरनायखौ नायनानै हादरनाङै फोसावनाय लकदाउननि थाखाय दोनथ’नाय जादों बिटिसि बिसायख’थिखौ। लकदाउननि थाखाय दोनथ’नाय बिटिसि बिसायख’थिनि सानखौ फोसावाखैब्लाबो गासै बिटिसियावनो बांनो हमदों बिफिएफ, बिजेपि, इउ पि पि एल दोलोखौ लानानै माखासे राजखान्थि दोलोफोरनि बिसायख’थिनि फोसावदिंनाय। मैया तामुलपुर बिधान सभा समष्टिनि बेन्दोंनि बिटिसि 27 नं दरंगाजुलि बियाबनि सिङाव थानाय बेंगलि हारिनि मैखोम जायगा बिन’वापुर दुर्गा मन्दिरनि लांगोनायाव इउ पि पि एल दोलोनि मोनसे बिसायख’थि फोसावदिं आफाद खुंनाय जायो।